**ZÁPIS DETÍ DO MŠ, PREČÍN 275, 018 15**

V súlade s § 59 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov sa prijímanie detí na predprimárne vzdelávanie do materskej školy v zriaďovateľskej pôsobnosti Obce Prečín uskutoční

**od 2. mája do 15. mája**

Posledným termínom na podanie žiadosti na predprimárne vzdelávanie do MŠ je 15. máj. Dieťa sa na predprimárne vzdelávanie prijíma **na základe písomnej žiadosti zákonného zástupcu**, ktorú podáva riaditeľovi materskej školy spolu **s potvrdením o zdravotnej spôsobilosti dieťaťa** od všeobecného lekára pre deti a dorast, ktoré obsahuje aj **údaj o povinnom očkovaní dieťaťa**. Ak ide o dieťa so špeciálnymi výchovno-vzdelávacími potrebami, k žiadosti o prijatie zákonný zástupca prikladá aj vyjadrenie príslušného zariadenia výchovného poradenstva a prevencie a odporučenie všeobecného lekára pre deti a dorast.

**Zákonný zástupca môže podať žiadosť o prijatie dieťaťa do MŠ Prečín:**

* **Elektronicky vyplniť prihlášku** na[**https://precinms275.edupage.org/register/**](https://precinms275.edupage.org/register/)**,** vytlačiť ju a doručiť ju formou:
	+ **poštou alebo kuriérom** na adresu Materská škola, 018 15 Prečín 275,
	+ **e-mailom**alebo odoslaním naskenovaného (vyplneného a podpísaného) tlačiva prostredníctvom e-mailu na adresu**ms@precin.eu**
	+ **osobne** doručiť do Materskej školy, Prečín 275

**Tlačivo** žiadosti si zákonný zástupca môže **vyzdvihnúť v materskej škole**, alebo si ho stiahnuť z webovej stránky: [www.precin.eu/materska-skola](http://www.precin.eu/materska-skola) , [https://precinms275.edupage.org/?](https://precinms275.edupage.org/)

**Prednostne sa na predprimárne vzdelávanie prijímajú deti:**

* **ktoré dovŕšia 5 rokov** veku do 31. augusta,
* **ktoré dovŕšia 6 rokov** veku do 31. augusta **a** **budú pokračovať v plnení** **povinného predprimárneho vzdelávania** (na základe písomného súhlasu príslušného zariadenia poradenstva a prevencie, písomného súhlasu všeobecného lekára pre deti a dorast a s informovaným súhlasom zákonného zástupcu).
* **ktoré nedovŕšia vek 5 rokov** veku do 31. augusta **a zákonný zástupca** **požiada** **o prijatie** **na predčasné plnenie** **povinného predprimárneho vzdelávania** (na základe písomného súhlasu príslušného zariadenia poradenstva a prevencie a písomného súhlasu všeobecného lekára pre deti a dorast).

**Ostatné podmienky prijímania detí:**

V prípade zvýšeného záujmu zákonných zástupcov o prijatie detí do Materskej školy, Prečín 275, po prijatí všetkých detí, pre ktoré je predprimárne vzdelávanie povinné, sa budú podľa nasledovných kritérií prijímať deti:

* ktorých súrodenci sú prijatí do MŠ, Prečín 275, aj v nasledujúcom šk. roku
* ktoré majú pobyt v obci Prečín
* ktoré dovŕšia vek 4 roky, 3 roky do 31. augusta

Písomné rozhodnutie o prijatí / neprijatí dieťaťa vydá riaditeľka školy **do 30. júna.**

 riaditeľka materskej školy